MUNICIPIUL  CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR. 449
Consiliul Local al Municipiului Craiova, întrunit în şedinţa ordinară din data de 25.11.2010;

Având în vedere raportul nr.156262/2010 întocmit de Direcţia Economico - Financiară, prin care se propune prelungirea duratei contractului de închiriere nr. 191/2005, încheiat între Consiliul Local al Municipiul Craiova  şi S.C. PAN GROUP S.A, având ca obiect terenul situat în municipiul Craiova, str. Nicolae Romanescu, nr. 178 şi rapoartele comisiilor de specialitate ale Consiliului Local al Municipiului Craiova nr.226, 227, 228, 229 şi 230/2010; 
În conformitate cu prevederile Ordonanţei Guvernului nr.92/2003 privind Codul de procedură fiscal, modificată şi completată prin Ordonanţa de Urgenţă a Guvernului nr. 88/2010 şi Legii nr.273/2006 privind finanţele publice locale;
În temeiul art.36, alin.2,  lit.c coroborat cu alin.5, lit.a, art.45, alin.3 şi art.61, alin.2 din Legea nr. 215/2001, republicată, privind administraţia publică locală;

                                             HOTĂRĂŞTE:
Art.1. Se aprobă prelungirea, pe o perioadă de 5 ani, a duratei contractului de închiriere nr. 191/2005, încheiat între Consiliul Local al Municipiul Craiova  şi S.C. PAN GROUP S.A., având ca obiect terenul aparţinând domeniului public al municipiului Craiova, în suprafaţă de 44,10 mp., situat în str. Nicolae Romanescu, nr. 178. 
Art.2. Se interzice subînchirierea, cesiunea sau asocierea cu alte persoane fizice sau juridice, fără acordul autorităţii locale, sub sancţiunea rezolvirii de drept a contractului prevăzut la art.1, fără somaţie sau punerea în întârziere şi fără intervenţia instanţei judecătoreşti (pact comisoriu grad IV), autoritatea locală având dreptul să dezafecteze terenul închiriat ocupat de investiţiile realizate şi să dispună aducerea acestuia în stare iniţială pe cheltuiala exclusivă a locatarului.

  Art.3.  Preţul unitar al chiriei  pentru anul 2010, va fi la nivelul taxei  aprobate  prin  Hotărârea Consiliului Local al Municipiului Craiova nr.449/2009, iar pentru anii următori acesta va fi actualizat conform hotărârilor de consiliu adoptate în acest sens.

Art.4.  Se împuterniceşte Primarul municipiului Craiova să semneze actul adiţional de  modificare a contractului de închiriere nr.191/2005.

Art.5. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.133/2003, modificată şi completată de Hotărârea Consiliului Local al Municipiului Craiova nr.232/2004.
Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară,  Direcţia Impozite şi Taxe şi S.C. PAN GROUP S.A. vor aduce la îndeplinire prevederile prezentei hotărâri.

